nachdem mer um all 3 inslä umägloffä bzw. mit em velo gfahrä sind (1 rundfahrt = 30 minutä),  simmer uf en 4 tägigä bootstrip uf flores ufbrochä. uf dä luxusjacht  simmer z'15tä gsi, plus no  5 crewmitglieder und 3 chickens. bis uf d'hüähnli händs all uf flores gschafft. d'hüähnli händ  nur dä 2 bzw. 3 tages trip buächäd. uf eusem wäg hämmer no mehreri stops igleit, dä spektakulärschti  isch natürli dä bi dä komodo dragons gsi. natürli hämmer no äs chlisäs unwätter verwütscht. s'livi  hät dä tag i dä luxuskabinä verbracht. aber am simi is eigentli au nöd vill besser gangä. mit fieber  schnorchlät sich's scho nöd so guät. aber isch trotzdem än  super trip gsi ….